Nr. DPSS3998/29.06.2023

**APROB**

**MINISTRUL SĂNĂTĂȚII**

**Prof. Univ. Dr. Alexandru RAFILA**

**REFERAT DE APROBARE**

În conformitate cu prevederile art. 169 alin. (41) Titlul VII din Legea nr. 95/2006 privind reforma în domeniul sănătăţii, republicată, cu modificările și completările ulterioare, secţiile clinice /compartimentele clinice din spitale se înfiinţează prin ordin al ministrului sănătăţii, la propunerea instituţiei de învăţământ medical superior.

Potrivit dispozițiilor art. IV alin. (2) din Ordonanța Guvernului nr. 18/2021pentru modificarea şi completarea Legii nr. 95/2006 privind reforma în domeniul sănătăţii şi pentru modificarea unor acte normative în domeniul sănătăţii, precum şi pentru abrogarea art. 4 din Legea nr. 584/2002 privind măsurile de prevenire a răspândirii maladiei SIDA în România şi de protecţie a persoanelor infectate cu HIV sau bolnave de SIDA, condiţiile şi metodologia privind înfiinţarea/desfiinţarea şi reorganizarea secţiilor/compartimentelor clinice din spitale, prevăzute la art. 169 alin. (41) din Legea nr. 95/2006, republicată, cu modificările şi completările ulterioare, se stabilesc prin ordin al ministrului sănătăţii şi al ministrului educaţiei (…).

Prin urmare, în vederea respectării prevederilor legale sus menționate, s-a întocmit prezentul referat și proiectul de ordin anexat pentru aprobarea condițiilor și a Metodologiei privind înființarea, desființarea, reorganizarea secțiilor clinice /compartimentelor clinice din spitale.

Menționăm că elaborarea acestui proiect de act normativ s-a efectuat împreună cu reprezentanți desemnați din partea: Universității de Medicină și Farmacie Carol Davila din București, Ministerului Educației, Direcției Personal și Structuri Sanitare și Direcției Politici de Resurse Umane în Sănătate, din cadrul Ministerului Sănătății.

Față de cele mai sus prezentate, în conformitate cu dispozițiile art. 7 alin. (4) din Hotărârea Guvernului nr. 144/2010 privind organizarea și funcționarea Ministerului Sănătății, cu modificăriule și completările ulterioare, vă supunem aprobării, dacă sunteți de acord, prezentul referat și proiectul de ordin anexat, în vederea publicării pe pagina de internet a Ministerului Sănătății, la rubrica ”Transparență decizională” .

Cu deosebită considerație,

DIRECȚIA PERSONAL DIRECȚIA POLITICI DE

ȘI STRUCTURI SANITARE RESURSE UMANE ÎN SĂNĂTATE

DIRECTOR, DIRECTOR,

Alina Gabriela Carabulea Dr. Mirela-Violeta Sburlea-Târnoveanu

Șef Birou Structuri Sanitare

Dr. Sorana Cornelia Lixandru Dohotariu

Întocmit,

Consilier superior, Mihaela Dobre, Consilier superior, Luminița Vopsăroiu